Хелзинки
Хелзинки (,, Хелсингфорс) е столицата и най-големият град на Финландия. Намира се в община Уусимаа, на територията на югозападна Финландия. Разположен е на брега на Финския залив, част от Балтийско море. На изток се намира на около 400 km от Стокхолм; западно, на 300 km от Санкт Петербург; на север, на 80 km от Талин, с които столицата дели обща история.

Към 31 октомври 2010 година населението на Хелзинки наброява 588 195 души.

Голямо Хелзинки, както се нарича столичният метрополен регион, обхваща и съседните градове Еспоо и Вантаа. Същите градове са граничещи с Хелзинки – съответно на запад и на север; и Кауниайнен, който е анклав на територията на Еспоо. Хелзинкската метрополия е най-северната метрополия в света, а самият град е най-северната столица на страна членка на Европейския съюз. Градът е двуезичен като финският и шведският са равноправни, въпреки че мнозинството владее само фински.

Хелзинки е политическият, финансов, културен, научноизследователски и образователен център на страната, както и един от най-важните градове на територията на Северна Европа – близо 70% от седалищата на всички международни компании се намират в неговия регион. Летището във Вантаа, обслужващо Хелзинки, е фактически главното летище на Хелзинки, поемащо и изпращащо почти всички международни полети в страната.

Въпреки че Вантаа и Еспоо често се разглеждат като предградия на Хелзинки, те сами по себе си са отделни финландски административни единици. Предприемани са няколко инициативи двата града да бъдат присъединени към Хелзинки и техният статут на град да бъде елиминиран, но не е постигнато съгласие.

На 31 януари 2011 година градският съвет на Вантаа отхвърля отправеното от Хелзинки предложение двата града да се слеят.

География 

Хелзинки е разположен в провинция Южна Финландия, област Уусимаа, на северния бряг на Финския залив. Населението на града е 588 195 души (2010), а на агломерацията, включваща също градовете Еспоо (Есбу), Вантаа (Ванда) и Кауниайнен (Гранкула) – над 1 300 000 души (2009), което означава, че всеки четвърти жител на Финландия живее в него.

Езиков състав 
Продължително време Хелзинки се развива като шведскоезичен град. През 1870 г., когато Финландия е част от Руската империя, преобладаващите езици в града са шведски – 57%, фински – 25,9%, руски – 12,1 %; също така се използват немски (1,8%) и други (3,2%) езици. Към 1890 г. поради масовата миграция на финландски селски жители към градовете, също така и поради политиката на руските власти за подкрепа и развитие на финския език, а и частичната асимилация на шведите, съотношението на езиците е следното: 45,6% шведски, 45,5% фински, 6% руски и 2,9% други.

В началото на XXI век за официални езици в града се признават финският и шведският, като 86% населението говори фински език, 6% са шведоезични, около 4% смятат за свой роден руския и още 4% – други езици.

История

Архитектура

Икономика

Спорт

Известни личности 
 Родени в Хелзинки
 Висарион Белински (1811 – 1848), руски литературен критик
 Виле Вало (р. 1976), певец
 Адолф Ернрот (1905 – 2004), генерал
 Илмари Крон (1867 – 1960), композитор и музиковед
 Лена Крун (р. 1947), писателка
 Линус Торвалдс (р. 1969), софтуерен инженер
 Пека Хаависто (р. 1958), политик
 Таря Халонен (р. 1943), политик
 Бенгт Холмстрьом (р. 1949), икономист
 Туве Янсон (1914 – 2001), писателка

 Починали в Хелзинки
 Хуго Аалто (1898 – 1976), архитект
 Анти Аарне (1867 – 1925), фолклорист
 Паул Керес (1916 – 1975), естонски шахматист
 Ханес Колехмайнен (1889 – 1966), бегач
 Илмари Крон (1867 – 1960), композитор и музиковед
 Георг Едвард Рамзай (1834 – 1918), генерал
 Ристо Рюти (1889 – 1956), политик
 Франс Емил Силанпя (1888 – 1964), писател
 Туве Янсон (1914 – 2001), писателка

 Други
 Елиас Льонрот (1802 – 1884), филолог, завършва медицина през 1832

Бележки

Външни препратки 
 Официален уебсайт на град Хелзинки